Bruxelles, den 29.11.2004

KOM(2004) 746 endelig

Forslag til

RÅDETS FORORDNING

om fastsættelse af fiskerimulighederne for EF-fiskerfartøjer for visse dybhavsbestande for 2005 og 2006 og om ændring af Rådets forordning (EF) nr. 2347/2002

(forelagt af Kommissionen)

BEGRUNDELSE

Dybhavsbestande er fiskebestande, der fanges i farvande uden for de vigtigste fiskepladser på kontinentalsoklen. De er fordelt på kontinentalskråningerne eller forbundet med undersøiske bjerge. Disse arter vokser langsomt og er særligt sårbare over for overfiskning.

Der blev indført midlertidige forvaltningsforanstaltninger ved Rådets forordning (EF) nr. 2340/2002 af 16. december 2002 om fastsættelse af fiskerimulighederne for dybhavsbestande for 2003-2004[1] og Rådets forordning (EF) nr. 2347/2002 af 16. december 2002 om særlige adgangskrav og dertil knyttede betingelser for fiskeri efter dybhavsbestande[2]. Det er nu nødvendigt at fastsætte fiskerimulighederne for 2005 og 2006 på grundlag af den videnskabelige rådgivning og at ændre de særlige adgangskrav ved at tilpasse dybhavsfiskerflådernes maskineffekt og kapacitet til de foreliggende fiskerimuligheder.

Ny videnskabelig rådgivning fra ICES tyder på, at de mest udnyttede dybhavsarter ikke befiskes bæredygtigt, og ICES har anbefalet omgående indskrænkninger af de etablerede dybhavsfiskerier, medmindre det kan påvises, at de er bæredygtige. Ingen dybhavsfiskerier opfylder dette kriterium på nuværende tidspunkt.

ICES har udtalt, at de mest hensigtsmæssige bevarelsesforanstaltninger for disse arter skal baseres på en begrænsning og reduktion af fiskeriindsatsen. En begrænsning af fangsterne ved hjælp af kvotering af fiskeriet betragtes dog som et nyttigt yderligere skridt til anvendelse af bevarelsesforanstaltninger.

På grund af det presserende behov for at bevare disse bestande bør disse foranstaltninger gennemføres ensidigt samtidig med, at der fortsat søges opnået en aftale med de berørte lande om harmoniserede foranstaltninger inden for den relevante regionale fiskeriorganisation (NEAFC, Kommissionen for Fiskeriet i det Nordøstlige Atlanterhav). EF har enekompetence til at fastsætte og fordele fiskerimulighederne. EF’s forpligtelser, når det gælder bæredygtig udnyttelse af de levende akvatiske ressourcer, følger af forpligtelserne i henhold til artikel 2 i Rådets forordning (EF) nr. 2371/2002 af 20. december 2002[3]. Disse fiskerimuligheder bør være i overensstemmelse med de internationale aftaler om forsigtig forvaltning og bæredygtig udnyttelse af fiskeressourcerne, bl.a. FN-aftalen om bevarelse og forvaltning af fælles fiskebestande og stærkt vandrende fiskebestande.

Dette forslag har til formål at fastsætte fiskerimuligheder i overensstemmelse med den videnskabelige rådgivning.

For alle de bestande, der er omfattet af dette forslag, gælder det, at de foreliggende data ikke er tilstrækkelige til at godtgøre fiskeriets bæredygtighed. Nye programmer for bedre biologisk overvågning af bestandene har endnu ikke resulteret i de påkrævede oplysninger, og i overensstemmelse med forsigtighedsprincippet bør fiskerimulighederne i de fleste tilfælde reduceres, indtil det kan godtgøres, at de er bæredygtige. Følgende fremgangsmåde er benyttet ved udarbejdelsen af dette forslag:

- Når den videnskabelige rådgivning tyder på, at det er nødvendigt at reducere fiskeriindsatsen med et bestemt tal, anvendes dette tal ved beregningen af nye fiskerimuligheder. For at mindske de samfundsmæssige og økonomiske forstyrrelser må nedsættelserne af EF-kvoterne dog begrænses til højst 50 % i forhold til fangsten i 2003.

- Når den videnskabelige rådgivning tyder på, at det er nødvendigt at foretage en væsentlig reduktion af fiskeriindsats eller fangster, men der ikke angives noget bestemt tal, foreslås en reduktion af fiskerimulighederne på 30 %.

- Ved beregningen af EF-kvoterne for 2005 og 2006 anvendes EF-fangstopgørelserne for 2003 som udgangspunkt for reduktionerne, hvis der var fastsat en kvote i 2002. I disse tilfælde er kvoterne til medlemsstaterne blevet opretholdt i samme relative forhold som i 2002. Når der ikke forelå nogen kvote, blev gennemsnitsfangsterne i 2001, 2002 og 2003 som rapporteret til de internationale organisationer benyttet som udgangspunkt, hvis sådanne data forelå. I andre tilfælde blev de nyeste relevante data anvendt som referenceværdier.

- Når de eksisterende kvoter er meget små (af størrelsesordenen 50 t iberegnet bifangster), foreslås der ingen reduktioner, så det undgås, at der opstår en forpligtelse til genudsætning.

- Da befiskningen af orange savbuk ifølge den videnskabelige rådgivning er “alt for stor” i ICES-område VII, foreslås der en reduktion på 50 % af kvoterne sammen med et lukket område for denne art i område VI (hvor bestanden er kraftigt nedfisket). Yderligere lukkede områder i internationale farvande skal drøftes inden for NEAFC.

For hellefisk i område IIa (EF-farvande), IV og VI (EF-farvande og farvande, der ikke henhører under tredjelandes højhedsområde eller jurisdiktion) foreslår Kommissionen også, at der fastsættes et maksimumsniveau for fangsterne for hele det område, hvor bestanden forekommer. Et sådant maksimumsniveau svarer til en reduktion af fangsterne på 30 % i forhold til perioden 2001-2003. Under alle omstændigheder berører de fangstbegrænsninger, der foreslås for dette område, ikke denne bestands relative stabilitet i grønlandske farvande.

Dette forslag er i overensstemmelse med artikel 1 i den fjerde protokol om betingelserne for det fiskeri, der er fastsat i fiskeriaftalen mellem Det Europæiske Økonomiske Fællesskab på den ene side og den danske regering og det grønlandske landsstyre på den anden side[4], hvori det er fastsat, at kvoterne fastsættes hvert år på grundlag af de foreliggende videnskabelige oplysninger.

Parallelt med de generelle kvotenedsættelser foreslås en reduktion på 30 % af fiskeriindsatsen for den flåde, der har tilladelse til at lande dybhavsarter, i overensstemmelse med den videnskabelige rådgivning om reduktion af den indsats, der er rettet mod disse arter.

Forslag til

RÅDETS FORORDNING

om fastsættelse af fiskerimulighederne for EF-fiskerfartøjer for visse dybhavsbestande for 2005 og 2006 og om ændring af Rådets forordning (EF) nr. 2347/2002

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik[5], særlig artikel 20,

under henvisning til forslag fra Kommissionen, og

ud fra følgende betragtninger:

(1) I henhold til artikel 4 i forordning (EF) nr. 2371/2002 træffer Rådet de nødvendige foranstaltninger for at sikre adgang til farvande og ressourcer og for bæredygtigt fiskeri under hensyntagen til den foreliggende videnskabelige rådgivning.

(2) I henhold til artikel 20 i forordning (EF) nr. 2371/2002 skal Rådet fastsætte fiskerimulighederne for de enkelte fiskerier eller fiskerigrupper og fordele dem efter de gældende kriterier.

(3) Den seneste videnskabelige rådgivning fra Det Internationale Havundersøgelsesråd (ICES) om visse dybhavsbestande tyder på, at disse bestande ikke udnyttes bæredygtigt, og at fiskerimulighederne efter disse bestande bør reduceres for at sikre bæredygtigheden.

(4) ICES har desuden påpeget, at befiskningen af orange savbug i ICES-område VII er alt for stor. Den videnskabelige rådgivning tyder desuden på, at orange savbug i område VI er kraftigt nedfisket, og der er identificeret områder med sårbare koncentrationer af denne art. Fiskeri efter orange savbug i disse områder bør derfor forbydes.

(5) EF er medlem af Kommissionen for Fiskeriet i Det Nordøstlige Atlanterhav, som har rekommanderet en begrænsning af fiskeriindsatsen, når det gælder fiskeriet efter visse dybhavsarter. Denne rekommandation bør derfor gennemføres af EF.

(6) For at sikre en effektiv kvoteforvaltning bør der fastsætte særlige betingelser for fiskeriet.

(7) De arter, der er omfattet af de særlige adgangsbetingelser for fiskeri efter dybhavsbestande, bør også være omfattet af fangstbegrænsningerne for dybhavsarter. Hellefisk bør derfor henregnes til de arter, der kun må befiskes af fartøjer med særlig fiskeritilladelse

(8) Ifølge artikel 2 i Rådets forordning (EF) nr. 847/96 af 6. maj 1996 om supplerende betingelser for forvaltningen af TAC og kvoter fra år til år([6]) er det nødvendigt at bestemme, hvilke bestande de deri fastsatte foranstaltninger gælder for.

(9) Den videnskabelige rådgivning fra ICES vedrørende de fleste af dybhavsarterne tyder på, at fiskeriindsatsen bør reduceres. Da der ikke foreligger særlige foranstaltninger, som begrænser den aktivitet, der udøves af fartøjer, som fisker efter dybhavsarter, bør indsatsen reguleres ved, at fiskerflådens maskineffekt og kapacitet tilpasses i overensstemmelse med den videnskabelige rådgivning.

(10) Foranstaltningerne i henhold til denne forordning bør fastlægges under henvisning til ICES-områder (Det Internationale Havundersøgelsesråd) som defineret i Rådets forordning (EØF) nr. 3880/91 af 17. december 1991 om indberetning af statistiske oplysninger om fangster taget af medlemsstater, der driver fiskeri i det nordøstlige Atlanterhav([7]) og til CECAF-områder (Komitéen for Fiskeriet i Det Østlige Centrale Atlanterhav) som defineret i Rådets forordning (EF) nr. 2597/95 af 23. oktober 1995 om indberetning af statistiske oplysninger om fangster taget af medlemsstater, der driver fiskeri i visse områder uden for det nordlige Atlanterhav([8]).

(11) Fiskerimulighederne bør udnyttes i henhold til de relevante EF-forskrifter, navnlig Kommissionens forordning (EØF) nr. 1381/87 af 20. maj 1987 om fastsættelse af mærknings- og dokumentationsbestemmelser for fiskerfartøjer([9]), Rådets forordning (EØF) nr. 2807/83 af 22. september 1983 om nærmere bestemmelser for registrering af oplysninger om medlemsstaternes fangster([10]), Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik ([11]), Rådets forordning (EF) nr. 88/98 af 18. december 1997 om fastsættelse af tekniske foranstaltninger til bevarelse af fiskeressourcerne i Østersøen, Bælterne og Øresund ([12]), Rådets forordning (EF) nr. 1627/94 af 27. juni 1994 om generelle bestemmelser for de særlige fiskeritilladelser([13]) og Rådets forordning (EF) nr. 850/98 af 30. marts 1998 om bevarelse af fiskeressourcerne gennem tekniske foranstaltninger til beskyttelse af unge marine organismer([14]) -

UDSTEDT FØLGENDE FORORDNING:

Artikel 1 Emne

Ved denne forordning fastsættes de årlige fiskerimuligheder for 2005 og 2006 for bestande af dybhavsarter og for EF-fiskerfartøjer i områder i EF-farvande og i visse farvande uden for EF-farvandene, hvor der kræves fangstbegrænsninger, og de særlige betingelser, der gælder for udnyttelsen af disse fiskerimuligheder.

Artikel 2 Definitioner

1. Ved anvendelsen af denne forordning forstås ved ”dybhavsfiskeritilladelse” fiskeritilladelsen i henhold til artikel 3 i forordning (EF) nr. 2347/2002.

2. Afgrænsningerne af ICES-områder (Det Internationale Havundersøgelsesråd) og CECAF-områder (Komitéen for Fiskeriet i Det Østlige Centrale Atlanterhav) er fastlagt i henholdsvis forordning (EØF) nr. 3880/91 og forordning (EF) nr. 2597/95.

Artikel 3 Fastsættelse af fiskerimuligheder

Fis kerimulighederne for bestande af dybhavsarter for EF-fartøjer fastsættes som anført i bilag I.

Artikel 4 Fordeling blandt medlemsstaterne

Fiskerimulighederne fordeles blandt medlemsstaterne som fastsat i bilag I, uden at dette berører:

a) udvekslinger i henhold til artikel 20, stk. 5, i forordning (EF) nr. 2371/2002

b) omfordelinger i henhold til artikel 21, stk. 4, og artikel 32, stk. 2, i forordning (EØF) nr. 2847/93 og artikel 23, stk. 4, i forordning (EF) nr. 2371/2002

c) supplerende landinger, der er tilladt efter artikel 3 i forordning (EF) nr. 847/96([15])

d) mængder, der tilbageholdes efter artikel 4 i forordning (EF) nr. 847/96

e) nedsættelser efter artikel 5 i forordning (EF) nr. 847/96 og artikel 23, stk. 4, i forordning (EF) nr. 2371/2002.

Artikel 5

Kvotefleksibilitet

Ved anvendelsen af forordning (EF) nr. 847/96 betragtes alle kvoter i bilag I til nærværende forordning som “analytiske” kvoter.

Nedsættelserne i henhold til artikel 5, stk. 2, i forordning (EF) nr. 847/96 finder dog ikke anvendelse på disse kvoter.

Artikel 6

Betingelser for landing af fangster og bifangster

Fisk fra bestande, for hvilke der er fastsat fiskerimuligheder i henhold til denne forordning, må ikke beholdes om bord eller landes, medmindre de er taget af fartøjer fra en medlemsstat, der har en kvote, som ikke er opbrugt. Alle landinger afskrives på kvoterne.

Stk. 1 gælder ikke for fangster taget som led i videnskabelige undersøgelser, der gennemføres i henhold til forordning (EF) nr. 850/98, og som ikke afskrives på kvoterne.

Artikel 7

Begrænsning af fiskeriindsatsen

Medlemsstaterne sørger for, at dybhavsfiskeriindsatsen som beregnet efter den metode, der er beskrevet i bilag IV til forordning (EF) nr. 2347/2002, for fartøjer, der fører deres flag, hverken i 2005 eller i 2006 overstiger 70 % af gennemsnittet af fiskeriindsatsen i 2003 og 2004 som beregnet efter nævnte metode.

Artikel 8

Orange savbug

1. Beskyttelsesområderne for orange savbug defineres som følgende havområder:

a) det havområde, der afgrænses af kompaslinjer mellem følgende koordinater:

57° 00' N, 11° 00' V

57° 00' N, 8° 30' V

55° 00' N, 8° 30' V

55° 00' N, 11° 00' V

57° 00' N, 11° 00' V

b) havområdet inden for 40 sømil fra ethvert punkt på en kompaslinje mellem koordinaterne 54° 10' N, 11° 30' V og 54° 30' N, 11° 30' V

c) havområdet inden for 40 sømil fra koordinaten 54° 00' N, 13° 00' V

d) havområdet inden for 40 sømil fra koordinaten 53° 00' N, 15° 00' V

e) havområdet inden for 40 sømil fra ethvert punkt på en kompaslinje mellem koordinaterne 52° 00' N, 15° 00' V og 52° 30' N, 15° 00' V

f) havområdet inden for 40 sømil fra ethvert punkt på en kompaslinje mellem koordinaterne 51° 00' N, 15° 00' V og 51° 43' N, 15° 00' V.

Disse koordinater og de tilsvarende kompaslinjer og fartøjspositioner måles efter WGS84-standarden.

2. Fartøjer med en dybhavsfiskeritilladelse, der er sejlet ind i et beskyttelsesområde for orange savbug, må ikke beholde orange savbug om bord eller omlade orange savbug, og de må ikke lande orange savbug ved afslutningen af et fangsttogt, hvorunder fartøjet er sejlet ind i det havområde, som er afgrænset i stk. 1.

Artikel 9

Ændring af forordning (EF) nr. 2347/2002

I forordning (EF) nr. 2347/2002 foretages følgende ændringer:

1. Artikel 3, stk. 1, affattes således:

"1. Medlemsstaterne indfører obligatoriske dybhavsfiskeritilladelser til fiskeri, som indebærer fangster og opbevaring om bord hvert kalenderår af mere end 10 tons dybhavsarter og hellefisk, med fiskerfartøjer, der fører deres flag og er registreret på deres område.

Det forbydes dog at fange og opbevare om bord, omlade eller lande samlede mængder af dybhavsarter og af hellefisk på over 100 kg for hvert fangsttogt, medmindre det pågældende fartøj har en dybhavsfiskeritilladelse."

2. Artikel 4 affattes således:

“Artikel 4

Medlemsstaterne beregner fiskeriindsatsen for dybhavsarter efter den i bilag IV beskrevne metode for årene 2003 og 2004.”

3. Bilag II til nærværende forordning indsættes som bilag IV.

Artikel 10 Ikrafttrædelse

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

BILAG I

Del 1

Definition af arter og artsgrupper

Fiskebestandene er anført i alfabetisk rækkefølge efter arternes latinske navne. Nedenfor gives en oversigt over de almindeligt anvendte navne og de latinske navne til brug i forbindelse med denne forordning:

+++++ TABLE +++++

Henvisninger til "dybhavshajer" gælder følgende hajarter: portugisisk pighaj (Centroscymnus coelolepis) , mørk pighaj ( Centrophorus squamosus) , næbhaj (Deania calceus) , chokoladehaj (Dalatias licha) , lyshaj (Etmopterus princeps) , sorthaj (Etmopterus spinax) , Fabricius sorthaj (Centroscyllium fabricii) , ru pighaj (Centrophorus granulosus) , ringhaj (Galeus melastomus) , kattehaj (Galeus murinus) , islandsk kattehaj (Apristurus spp.)

Del 2

Årlige fiskerimuligheder for EF-fartøjer i områder, hvor der gælder fangstbegrænsninger, angivet pr. art og pr. område (i tons levende vægt).

Alle angivelser refererer til ICES-underområder, medmindre andet er anført.

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

BILAG II

Beregning af fiskeriindsats

1. Medlemsstaterne bestemmer for hvert fartøj, der fører deres flag og har haft en dybhavsfiskerilicens det pågældende år, den samlede maskineffekt i kW målt i henhold til Rådets forordning (EØF) nr. 2930/86 af 22. september 1986 om definition af fiskerfartøjers karakteristika[16]. Medlemsstaterne bestemmer også det antal dage i hvert år, hvor hvert fartøj har haft en dybhavsfiskerilicens i henhold til Rådets forordning (EF) nr. 2347/2002.

2. Dybhavsfiskeriindsatsen for hvert fartøj beregnes som antallet af dage, hvor der har foreligget en dybhavsfiskerilicens, multipliceret med den samlede maskineffekt i kW.

3. Dybhavsfiskeriindsatsen for hver medlemsstat beregnes som summen af dybhavsfiskeriindsatsen for alle de fartøjer, der fører den pågældende medlemsstats flag.

[1] EFT L 356 af 31.12.2002, s. 1.

[2] EFT L 351 af 28.12.2002, s. 6.

[3] EFT L 358 af 31.12.2002, s. 59.

[4] EUT L 237 af 8.7.2004, s. 3.

[5] EFT L 358 af 31.12.2002, s. 59.

[6] EFT L 115 af 9.5.1996, s. 3.

[7] EFT L 365 af 31.12.1991, s. 1.

[8] EFT L 270 af 13.11.1995, s. 1.

[9] EFT L 132 af 21.5.1987, s. 9.

[10] EFT L 276 af 10.10.1983, s. 1. Senest ændret ved Kommissionens forordning (EF) nr. 1965/2001 (EFT L 268 af 9.10.2001, s. 23).

[11] EFT L 261 af 20.10.1993, s. 1. Senest ændret ved forordning (EF) nr. 806/2003 (EUT L 122 af 16.5.2003, s. 1-35).

[12] EFT L 9 af 15.1.1998, s. 1. Senest ændret ved forordning (EF) nr. …

[13] EFT L 171 af 6.7.1994, s. 7.

[14] EFT L 125 af 27.4.1998, s. 1. Senest ændret ved forordning (EF) nr. …

[15] EFT L 115 af 9.5.1996, s. 3.

[16] EFT L 274 af 25.9.1986, s. 1. Ændret ved forordning (EF) nr. 3259/94 (EFT L 339 af 29.12.1994, s. 11.